**Molėtų rajono savivaldybės taryba**

**SPRENDIMAS**

**Dėl žemės mokesčio sumažinimo**

2017 m. spalio 26 d. Nr.

Molėtai

**Projektas**

Vadovaudamasi Lietuvos Respublikos  vietos savivaldos įstatymo 16 straipsnio 2 dalies 18 punktu, Lietuvos Respublikos žemės mokesčio įstatymo 8 straipsnio 3 dalimi ir atsižvelgdama į tai, kad Lietuvos Respublikos Vyriausybė 2017 m. spalio 4 d. nutarimu Nr. 781 ,,Dėl valstybės lygio ekstremaliosios situacijos paskelbimo“ paskelbė valstybės lygio ekstremaliąją situaciją dėl meteorologinių reiškinių padarytos žalos žemės ūkio sektoriui bei TS-LKD frakcijos Molėtų rajono savivaldybės taryboje 2017 m. rugsėjo 28 d. teikimą Molėtų rajono savivaldybės administracijai, siekdama palengvinti žemės ūkio subjektų, deklaravusių pasėlius Molėtų rajone, patirtus nuostolius,

Molėtų rajono savivaldybės taryba n u s p r e n d ž i a,

 Sumažinti 50 procentų 2017 m. žemės mokestį (žemės paskirties kodas 610) žemės ūkio subjektams, 2017 metais deklaravusiems žemės ūkio pasėlius, už žemės sklypus, esančius Molėtų rajone, pagal Valstybinei mokesčių inspekcijai teikiamą sąrašą.

 Šis sprendimas gali būti skundžiamas administracinių bylų teisenos įstatymo nustatyta tvarka.

Savivaldybės meras